Det, at Martin Henriksen ikke vil afgøre, om en eller anden person, som han lige har mødt, og som han ikke kender, er dansk eller ej, er ikke racisme, så stop dog jer selv!

Det er der et politisk flertal i Danmark, der er enige om, skal være sådan. Så hvorfor hænge Henriksen ud?

Danskhed er for mig kultur, og ikke en genetisk definition, selvom Danmark er et relativt genetisk homogent land, så nytter det simpelthen ikke fremadrettet at definere danskheden ud fra blodets bånd.

Danskhed skal defineres med kultur.

Når vi overhovedet har et behov for at tale om danskhed i dag, som en politisk-ladet debat, så er det jo fordi vi har problemer med muslimsk integration. Lets be honest.

Den muslimske kultur og islam som religion skaber problemer i muslimske lande, ligesom at de størrelser skaber problemer i ikke-muslimske lande, også i Danmark.

Og var terroristen Omar Abdel Hussein fx dansk? Han var den største racist, der hadede jøder, han hadede frihed og alle de grundlæggende værdier, som det danske samfund bygger på. Han var antidemokrat. Han skød på grund af de værdier, han selv havde, og dræbte to uskyldige danskere.

Hvorfor skulle han hverken have dansk statsborgerskab eller af samfundet blive anerkendt som dansker? Det skal folk som ham selvfølgelig ikke.

I virkeligheden handler den her debat også om særligt venstrefløjens, men også højrefløjens kulturrelativisme, om en overdrevet trang til at være selvkritisk, men også om en trang til at positionere sig i modsætning til en islamkritisk højrefløj.

At der findes hvide og muslim-hadende racister i Danmark, er jeg ikke i tvivl om, og racisme er no go og skal bekæmpes, men at angribe DF's Martin Henriksen for at sige at man ikke nødvendigvis er dansker, fordi man er født i Danmark, det er simpelthen langt ude.

Det politiske drama i den sammenhæng handler i virkeligheden om de politisk korrektes behov for at shame islamkritiske-modstandere som racister, intet andet.

Det at Martin Henriksen ikke vil afgøre om en eller anden person, som han lige har mødt, og som han ikke kender, er dansk eller ej, er ikke racisme, så stop dog jer selv!